ตอนนี้ใช้ยาคุมแบบ21เม็ดอยู่ จริงๆแล้วต้องทานวันพุธ แต่ดันไปทานวันอังคารค่ะ สามารถทานต่อได้เหมือนเดิมไหมคะ
สวัสดีค่ะ การใช้ยาคุมกำเนิดแบบแผงรายเดือน 21 เม็ดนั้นเป็นการคุมกำเนิดที่มีประสิทธิภาพสูงประมาณ 95-99% หากได้รับประทานทุกวันติดต่อกัน คลาดเคลื่อนวันละไม่เกิน 3 ชั่วโมง และเริ่มกินอย่างถูกต้องภายใน 5 วันแรกของการมีประจำเดือน หรือกรณีกินต่อแผง พอหมดแผงเก่าครบ 7 วันให้ขึ้นแผงใหม่ต่อทันทีในกรณีนี้ที่มีการเริ่มกินคลาดเคลื่อนไป 1 วัน คืออาจจะเพิ่งหยุดยาแผงเก่าได้ 6 วันแล้วเริ่มยาแผงใหม่นั้น มีผลน้อยมากต่อประสิทธิภาพของยาค่ะ ให้กินต่อเนื่องไปให้ครบ 21 วันต่อจากนี้ การใช้ยาคุมกำเนิดหากกินติดต่อกันครบนั้น จะทำให้ไม่มีการตกไข่ในเดือนดังกล่าวและไม่เกิดการตั้งครรภ์ค่ะควรสังเกตรอบเดือนเมื่อยาหมดอีกครั้ง ซึ่งควรมาภายใน 7 วันหลังหยุดยา หากประจำเดือนไม่มาหรือมีปัญหาใดๆระหว่างกินยาเช่นเลือดออกผิดปกติควรสอบถามแพทย์หรือเภสัชกรใกล้บ้านอีกครั้งค่ะ